Il-Greċja … il-bandiera u Ministru jispiċċaw f'botti fil-Parlament Il-kwistjoni tal-Greċja għall-fatt li l-Kap Nazzjonalista Bernard Grech kien qal li hu jistħi jgħid li hu Maltin u minflok jgħidilhom li hu Grieg, spiċċat ukoll f'botti fil-Parlamenti. L-ewwel botta saret mill-Ministru Aaron Farrugia meta qal li ltaqa' ma rappreżentanti tal-kunsilli lokali dwar l-inċineratur u magħhom kien hemm uffiċjal governattiv mill-Greċja fejn ma naqsux il-kummenti. Wara kien id-Deputat Laburista, Anthony Agius Decelis li semma' l-kampanja 'Saving Our Blue' u f'botta qara qal li "din mhijiex il-bandiera tal-Griegi". Wara intervjena id-Deputat Nazzjonalista David Thake u qal li "n-naħa tal-Gvern jidhru impressjonati bil-Greċja".